21.11.2022
DA
Den Europæiske Unions Tidende
C 441/15
— Appelindstævnte tilpligtes at betale sagsomkostningerne i de to instanser.
Anbringender og væsentligste argumenter Til støtte for appellen har appellanten påberåbt to anbringender: Det første anbringende vedrører tilsidesættelse af artikel 45 TEUF, Rettens tilsidesættelse af dens begrundelsespligt, en urigtig retlig kvalificering og en forkert gengivelse af sagsakterne.
Det andet anbringende vedrører tilsidesættelse af formålet med artikel 8 i bilag VII til vedtægten for tjenestemænd i Den Europæiske Union og tilsidesættelse af det almindelige proportionalitetsprincip.
Appel iværksat den 29. august 2022 af Hochmann Marketing GmbH til prøvelse af dom afsagt af Retten (Tiende Afdeling) den 29. juni 2022 i sag T-337/20 — Hochmann Marketing GmbH mod Den Europæiske Unions Kontor for Intellektuel Ejendomsret (Sag C-575/22 P) (2022/C 441/21) Processprog: tysk Parter Appellant: Hochmann Marketing GmbH (ved Rechtsanwalt J. Jennings) Den anden part i appelsagen: Den Europæiske Unions Kontor for Intellektuel Ejendomsret (EUIPO) Vicepræsidenten for Den Europæiske Unions Domstol har ved kendelse af 10. oktober 2022 afvist appellen og besluttet, at appellanten bærer sine egne omkostninger.
Anmodning om præjudiciel afgørelse indgivet af Landgericht Frankfurt am Main (Tyskland) den 1. september 2022 — flightright GmbH mod TAP Portugal (Sag C-578/22) (2022/C 441/22) Processprog: tysk Den forelæggende ret Landgericht Frankfurt am Main
Parter i hovedsagen Sagsøger: flightright GmbH Sagsøgt: TAP Portugal
Præjudicielle spørgsmål 1.
Skal artikel 4, stk.
3, sammenholdt med artikel 2, litra j), i forordning (EF) nr.
261/2004 (1), sammenholdt med samme forordnings artikel 3, stk.
2, fortolkes således, at passageren altid skal være til stede ved indcheckningen som foreskrevet og på det tidspunkt, der forud er angivet af luftfartsselskabet, rejsearrangøren eller et autoriseret rejsebureau, eller, hvis der ikke er angivet noget tidspunkt, senest 45 minutter før den offentliggjorte afgangstid og også i henhold til artikel 2, litra j), i forordningen skal møde frem til boarding på de betingelser, der er fastlagt i artikel 3, stk.
2?